Document ID: 32010D0059

KOMISSION PÄÄTÖS,
annettu 1 päivänä helmikuuta 2010,
Euroopan maaseudun kehittämisen maatalousrahastosta (maaseuturahastosta) rahoitettaviin menoihin liittyvien Belgian, Saksan, Espanjan, Portugalin ja Slovakian maksajavirastojen tilien tarkastamisesta ja hyväksymisestä varainhoitovuoden 2008 osalta
(tiedoksiannettu numerolla K(2010) 426)
(Ainoastaan espanjan-, hollannin-, portugalin-, ranskan-, saksan- ja slovakinkieliset tekstit ovat todistusvoimaiset)
(2010/59/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (1) ja erityisesti sen 30 ja 33 artiklan,
on kuullut rahastokomiteaa,
sekä katsoo seuraavaa:
(1)
Komission päätöksellä 2009/373/EY (2) hyväksytään varainhoitovuoden 2008 osalta kaikkien maksajavirastojen menot, lukuun ottamatta Belgian maksajavirastoa ”ALV”, Saksan maksajavirastoja ”Bayern”, ”Brandenburg”, ”Niedersachsen” ja ”Schleswig-Holstein”, Kreikan maksajavirastoa ”OPEKEPE”, Espanjan maksajavirastoa ”Galicia”, Ranskan maksajavirastoa ”ODARC”, Italian maksajavirastoa ”ARBEA”, Portugalin maksajavirastoa ”IFAP” ja Slovakian maksajavirastoa ”APA”.
(2)
Uusien tietojen ja lisätarkastusten perusteella komissio voi nyt tehdä Euroopan maaseudun kehittämisen maatalousrahastosta (maaseuturahastosta) rahoitettavia menoja koskevan päätöksen Belgian maksajaviraston ”ALV”, Saksan maksajavirastojen ”Brandenburg”, ”Niedersachsen” ja ”Schleswig-Holstein”, Espanjan maksajaviraston ”Galicia”, Portugalin maksajaviraston ”IFAP” ja Slovakian maksajaviraston ”APA” toimittamien tilien täydellisyydestä, tarkkuudesta ja todenperäisyydestä.
(3)
Asetuksen (EY) N:o 1290/2005 30 artiklan 2 kohdan mukaisesti tämä päätös ei rajoita sellaisten myöhempien komission päätösten tekemistä, joilla jätetään yhteisörahoituksen ulkopuolelle menot, joita ei ole suoritettu yhteisön sääntöjen mukaisesti,
ON HYVÄKSYNYT TÄMÄN PÄÄTÖKSEN:
1 artikla
Tällä päätöksellä hyväksytään Belgian maksajaviraston ”ALV”, Saksan maksajavirastojen ”Brandenburg”, ”Niedersachsen” ja ”Schleswig-Holstein”, Espanjan maksajaviraston ”Galicia”, Portugalin maksajaviraston ”IFAP” ja Slovakian maksajaviraston ”APA” tilit Euroopan maaseudun kehittämisen maatalousrahastosta (maaseuturahastosta) rahoitettavien varainhoitovuoden 2008 menojen osalta.
Asianomaisilta jäsenvaltioilta tämän päätöksen nojalla kunkin maaseudun kehittämisohjelman osalta perittävät tai niille maksettavat määrät, asetuksen (EY) N:o 1290/2005 33 artiklan 8 kohdan soveltamisesta johtuvat määrät mukaan luettuina, vahvistetaan liitteessä.
2 artikla
Tämä päätös on osoitettu Belgian kuningaskunnalle, Saksan liittotasavallalle, Espanjan kuningaskunnalle, Portugalin tasavallalle ja Slovakian tasavallalle.
Tehty Brysselissä 1 päivänä helmikuuta 2010.

Labels: 4
19
6
18
15